stanford-oval/wikipedia huggingface dataset:
Yhtiövastike
Vastikkeen peruste ja suuruus

Vastikkeen maksuperusteesta on määrättävä yhtiöjärjestyksessä. Perusteena voi olla esimerkiksi huoneiston pinta-ala, jyvitetty pinta-ala tai osakkeiden lukumäärä. Muita perusteita ovat huoneistossa asuvien tai sitä käyttävien henkilöiden lukumäärä tai veden, sähkön, lämmön tai muun hyödykkeen todellinen tai luotettavasti arvioitavissa oleva kulutus, mikäli yhtiössä on päätetty periä tällaisista hyödykkeistä nimenomaista vastiketta.
Kaikilla huoneistotyypeillä vastikeperuste ei välttämättä ole sama. Yhtiövastikkeet on mahdollista jyvittää yhtiöjärjestyksessä erisuuruisiksi. Esimerkiksi liikehuoneistoilta saatetaan periä korkeampi vastike kuin asuinhuoneistoilta tai autotalliosakkeilta pienempi.
Yhtiöjärjestyksestä riippuu, kuka päättää vastikkeen suuruudesta suhteessa vastikeperusteeseen (esimerkiksi 3,50 € neliömetriltä kuukaudessa). Yleensä vastikkeesta päätetään yhtiökokouksessa. Yhtiökokous voi halutessaan valtuuttaa hallituksen perimään ylimääräisen hoitovastikkeen. Ylimääräinen vastike voidaan valtuuttaa perittäväksi esimerkiksi yhdeltä tai kahdelta kuulta. Syynä voi olla se, että yhtiölle on aiheutunut esimerkiksi yllättäviä korjauskuluja.
Erilaiset yhtiövastikkeet

Yhtiövastikkeita voi olla useita erilaisia eri tarkoituksiin. Erilaiset yhtiövastikkeet määrätään yhtiöjärjestyksessä. Yhtiövastikkeet jakautuvat hoito-, pääoma- ja erillisvastikkeisiin.
Erilaiset yhtiövastikkeet > Hoitovastike

Hoitovastike kattaa yhtiön ylläpito- ja hoitomenot.
Erilaiset yhtiövastikkeet > Pääomavastike eli rahoitusvastike

Pääomavastikkeen aiempi nimitys on rahoitusvastike. Nykyisten säännösten mukaan pääomavastike-termiä voi pitää oikeampana.
Pääomavastikkeella katetaan pitkävaikutteiset menot, jotka aiheutuvat kiinteistön ja rakennuksen hankinnasta, rakentamisesta, peruskorjauksesta ja uudistuksesta. Yhtiöjärjestyksessä voidaan määrätä käytöstä myös toisin. Pääomavastike perustuu siihen, että osakkailla on yhtiöjärjestyksen mukaan oikeus maksaa lainaosuutensa kerralla pois yhtiön pitkäaikaisista lainoista.
Yhtiöjärjestyksessä ei välttämättä mainita sanaa pääomavastike. Jos yhtiöjärjestyksessä annetaan osakkeenomistajille mahdollisuus antaa maksaa osuutensa tiettyihin menoihin kuten lainoihin, kyseessä on pääomavastike. Se, mitä lainoja maksumahdollisuus koskee, riippuu yhtiöjärjestyksestä. Yhtiöjärjestys saattaa rajoittaa pääomavastikkeen käytön esimerkiksi pelkästään rakennusaikaisiin lainoihin sen sijaan, että sillä rahoitettaisiin myös korjausrakentamiseen otettuja lainoja.
Hoito- ja pääomavastikkeella voi olla eri maksuperuste. Tämä käy ilmi yhtiöjärjestyksestä. Monissa yhtiöissä hoitovastike peritään pinta-alan mukaan ja pääomavastike osakkeiden lukumäärän mukaan.
Pääomavastiketta käytetään taloyhtiön ottamien lainojen korkokuluihin ja lyhennyksiin. Yleensä yhtiöjärjestys tai yhtiökokouksen päätös lainasta antaa osakkaalle mahdollisuuden lunastaa oma osuutensa lainasta pois kertamaksulla, yleensä kuitenkin ilman lisäkuluja vain hallituksen määrääminä aikoina, jotka ovat yleensä lainan eräpäiviä. Yhtiökokouksen erillisellä päätöksellä voidaan kerätä myös korjausvastiketta tulevien peruskorjausten rahoitusta varten.[lähde? ]
Erilaiset yhtiövastikkeet > Erillisvastikkeet

Yhtiöjärjestyksen niin määrätessä voidaan osakkailta periä yhtiövastike, joka perustuu jonkin hyödykkeen kulutukseen. Tällaisia vastikkeita ovat esimerkiksi vesivastike, laajakaistavastike, hissivastike, arvonlisäverovastike ja rakennuskohtainen korjausvastike. Vastikkeen perusteena oleva kulutus voi olla todellinen tai arvioitu. Perusteena voi olla esimerkiksi huoneiston asukkaiden lukumäärä.
Tyypillisin erillisvastike on vesivastike. Kyseessä on vastike, vaikka yhtiöjärjestyksissä tavallisesti käytetäänkin sanaa vesimaksu.
Jos yhtiössä on erilaisia huoneistoja, voi olla tarkoituksenmukaista periä erillinen vastike huoneistoilta, jotka selvästi aiheuttavat tietyt kustannukset. Esimerkki tästä on liikehuoneisto, jolle määrätään erillinen jätehuoltovastike, koska liiketila tuottaa enemmän jätteitä kuin muut huoneistot.
Käyttökorvaukset

Yhtiövastikkeen lisäksi yhtiö voi periä erillisiä käyttökorvauksia. Tällaisia voivat olla esimerkiksi autopaikkavuokra, saunamaksu tai pesutupamaksu. Käyttökorvauksista ei ole välttämätön mainita yhtiöjärjestyksessä.
Käyttökorvaukset eivät ole yhtiövastikkeita. Jos käyttökorvaus jää asukkaalta maksamatta, yhtiö ei voi ottaa huoneistoa hallintaan maksamattomien käyttökorvausten takia. Vastuu käyttökorvauksen maksamisesta voi olla asukkaalla eikä siten vuokra-asunnon tapauksessa välttämättä osakkeenomistajalla. Vastuu maksamattomista käyttökorvauksista ei myöskään siirry vanhalta osakkeenomistajalta uudelle osakkeenomistajalle niin kuin yhtiövastikkeen tapauksessa siirtyy. Jos käyttökorvaukset halutaan periä yhtiövastikkeina, siitä on otettava erillinen määräys yhtiöjärjestykseen.
Maksuvelvollisuus

Velvollisuus maksaa yhtiövastiketta on pääsääntöisesti kulloisellakin osakkaalla. Osakkaan maksuvelvollisuus alkaa, kun osakkeet siirtyvät hänelle, ja päättyy, kun osakkeet siirtyvät seuraavalle. Yhtiön kannalta ei ole merkitystä sillä, mitä osakkaat ovat keskenään sopineet maksuista kauppakirjassa tai missä vaiheessa uusi omistaja merkitään osakeluetteloon.
Uusi omistaja on velvollinen maksamaan aiemman osakkaan laiminlyömät vastikkeet. Velvollisuus on korkeintaan kuuden kuukauden vastikkeiden määrä. Velvollisuus ei koske laiminlyötyjä käyttökorvauksia, jolloin siitä ole erillistä määräystä yhtiöjärjestyksessä.
Yhtiövastikkeesta ei voi vapautua sillä perusteella, ettei käytä huoneistoa.
Vallitseva tulkinta yhtiövastikkeen oikeudellisesta luonteesta on, että vastike on osakeomistuksen perusteella osakkaalle määräytyvä velvollisuus osallistua yhtiön tarkoituksen kannalta tarpeellisten menojen kattamiseen. Tämän tulkinnan mukaan vastike ei ole korvausta huoneiston käytöstä eikä liity huoneiston hallintaan. On kuitenkin esitetty myös toisenlaisia tulkintoja, että vastike olisi korvaus huoneiston hallintaoikeudesta tai jopa verrattavissa vuokraan.
Jos yhtiö perii yhtiövastiketta, josta ei ole määrätty yhtiöjärjestyksessä, sitä ei tarvitse maksaa. Esimerkiksi jos yhtiöjärjestyksessä ei ole määräystä lämminvesimaksusta, vaikka yhtiö on aina perinyt sellaisen, osakkaalla ei ole maksuvelvollisuutta ja hän voi vedota asiassa yhtiöjärjestykseen. Yhtiöjärjestykseen perustumattoman maksun periminen on mahdollista, jos kaikki osakkeenomistajat suostuvat maksuun, mutta jos yksikin kieltäytyy, menettelyä on muutettava.
Jos huoneiston käyttö on estynyt esimerkiksi vahingoittumisen tai tuhoutumisen vuoksi, osakkaalla voi olla oikeus vastikkeen alentamiseen. Osakkaan oma käsitys huonosta kunnosta ei riitä, vaan käytön estyminen on määritettävä esimerkiksi asiantuntijan toteaman asumiskelvottomuuden perusteella.
Tilastotietoja

Kerrostaloasunnon kuukausittainen hoitovastike oli Suomessa keskimäärin 4,13 € huoneistoneliötä kohti vuonna 2021. Rivitaloasunnossa vastaava luku oli 3,24 €.
Suurimmat kulut olivat korjaus- ja lämmityskulut. Kummankin osuus oli noin viidennes hoitokuluista.
Aiheesta muualla

Ajantasainen lainsäädäntö: Asunto-osakeyhtiölaki 22.12.2009/1599 Finlex. Valtion säädöstietopankki. Edit.
USS Raleigh

USS Raleigh voi tarkoittaa seuraavia Yhdysvaltain laivaston aluksia:
USS Raleigh (1776), 32-tykkinen purjefregatti
USS Raleigh (C-8), Cincinnati-luokan panssarikansiristeilijä
USS Raleigh (CL-7), Omaha-luokan kevyt risteilijä
USS Raleigh (LPD-1), Raleigh-luokan maihinnousualus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”USS Raleigh”, voi hakea sivunnimihaulla, laajalla sivunnimihaulla tai tekstihaulla.
USB 3.0

SuperSpeed USB -logo
Vasemmalta oikealle: USB 3.0 -portti, VGA-portti, DisplayPort-portti, ExpressCard-paikka, USB 2.0 -portti.
USB 3.0 on järjestyksessä toinen suuri uudistus USB (engl. Universal Serial Bus) sarjaväyläarkkitehtuuriin. Vuonna 2008 esitelty USB 3.0 tarjoaa uuden siirtotilan nimeltään "SuperSpeed" (eroaa USB 2.0 -liitännästä liittimen sinisen värin tai liittimessä olevan SS-kirjainyhdistelmän perusteella), joka mahdollistaa tiedon siirtämisen jopa 5 Gbit/s (625 MB/s) nopeudella; yli kymmenen kertaa nopeammin kuin USB 2.0, jonka siirtonopeus on 480 Mbit/s (60 MB/s).
"SuperSpeed" -versioita on USB 3.2 -standardissa eri nopeuksisia sukupolvia (USB3.2Gen1, USB3.2Gen2, USB3.2Gen2x2).
Erot USB 2.0:aan verrattuna

Siirtonopeus - Uusi siirtotila Super Speed (lyhyesti SS) - 5Gbit/s, 10Gbit/s tai 20Gbit/s sukupolvesta riippuen
Kasvatettu kaistanleveys - Yksisuuntaisen kommunikaation sijasta USB 3.0 käyttää kahta tiedonsiirtokanavaa: toinen vastaanottaa tietoa ja toinen lähettää tietoa
Virranhallinta - Virranhallinnan tasoja on paranneltu
Erot USB 2.0:aan verrattuna > Arkkitehtuuri ja ominaisuudet

USB 3.0:n arkkitehtuuria käytetään USB 2.0:n (Full Speed, Low Speed, High Speed) ja USB 3.0:n (Super Speed) samanaikaiseen hyödyntämiseen, mikä mahdollistaa taaksepäin yhteensopivuuden. Liittimet mahdollistavat myös yhteensopivuuden uudemmille laitteille eli USB 3.0-laitetta voi käyttää USB 2.0-portissa hitaammalla nopeudella.
Erot USB 2.0:aan verrattuna > Versiot

USB 3.1 määrittely on julkaistu vuonna 2013. USB 3.2 määrittely on julkaistu vuonna 2017.
Saatavuus

Buffalo Technology julkisti ensimmäisen USB 3.0:aa käyttävän laitteen marraskuussa 2009, kun taas ensimmäiset sertifioidut USB 3.0 kuluttajalaitteet esiteltiin 5. tammikuuta 2010, Las Vegasin Consumer Electronics Showssa (CES).
Saatavuus > Käyttöönotto

Asus ja Gigabyte julkaisivat ensimmäiset USB 3.0 -liitäntäiset emolevyt 5. tammikuuta 2010.
Linuxin ydin on tukenut USB 3.0:aa syyskuussa 2009 julkaistusta versiosta 2.6.31 alkaen.
Windows 8 oli ensimmäinen Microsoftin käyttöjärjestelmä, jossa oli sisäänrakennettu USB 3.0 -tuki. Microsoftin ajurit, jotka tuovat tuen Windows 7:ään ovat kehitteillä.milloin? Kolmannen osapuolen ajureita on ollut saatavilla jo pitkään.
Liittimet

USB 3.0 -liittimeen voidaan liittää tavallinen USB 2.0 -laite. Täysikokoiset liittimet ovat yhteensopivia myös toisinpäin eli USB 3.0 -laitteen voi liittää USB 2.0 -liitäntään. USB 3.0- ja 2.0 -liittimet ovat fyysisiltä mitoiltaan samankokoisia, ainoat erot ovat USB 3.0:n ja 2.0:n välillä ovat USB 3.0:n ylimääräiset nastat liittimen sisällä, sekä liittimen sininen väri. Micro-liittimessä USB 3.0:n lisäkontaktit 6-10 ovat ikään kuin erillisessä liittinrungossa, joka on vanhan USB micro -liittimen jatkeena.
USB 3.2:sta eteenpäin käytössä on USB-C -liitin, joka korvaa aiemmat liittimet.
| N:O | Signaali (A-liitin) | Signaali (B-liitin) |
| --- | --- | --- |
| 1 | VBUS |  |
| 2 | D- |  |
| 3 | D+ |  |
| 4 | GND |  |
| 5 | StdA_SSRX− | StdA_SSTX− |
| 6 | StdA_SSRX+ | StdA_SSTX+ |
| 7 | GND_DRAIN |  |
| 8 | StdA_SSTX− | StdA_SSRX− |
| 9 | StdA_SSTX+ | StdA_SSRX+ |
Shell:
Tuki

USB 3.0:n tuki on laitteesta riippuen hyvin vaihteleva. Vaikka käyttöjärjestelmä tukisikin sitä, ei se tarkoita sitä, että käytettävä laite tukisi sitä. Linux-ydin on tukenut USB 3.0:aa versiosta 2.6.31, joka julkistettiin syyskuussa 2009. Myös Windows 7 tukee USB 3.0:aa, mikäli siihen ladataan valinnainen ajuri.
Aiheesta muualla

Kuvia tai muita tiedostoja aiheesta USB 3.0 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:USB 3.0
Standardi USB 3.0 liitin
Standardi USB 3.0 liitin
USB 3.0 oheislaitteen liitin
Käännös suomeksi
Yksinvaltias Snoke

| Yksinvaltias Snoke |
| --- | --- |

Luoja(t):   Lawrence Kasdan  J. J. Abrams  Michael Arndt 
Näyttelijä(t):  Andy Serkis
Ensi- esiintyminen:  Star Wars: The Force Awakens (2015)
Viimeinen esiintyminen:  Star Wars: The Rise of Skywalker (2019)
Henkilötiedot
Ammatti:   Ensimmäisen ritarikunnan yksinvaltias (oletettu)  Ensimmäisen ritarikunnan nukkehallitsija (todellinen) 
Sukupuoli:  mies
Kotipaikka:  Exegol
Suhteet
Infobox OKVirheellinen NIMI-arvo: 
Yksinvaltias Snoke (engl. Supreme Leader Snoke) on kuvitteellinen hahmo Tähtien sota -elokuvissa. Hän esiintyy ensimmäistä kertaa vuoden 2015 elokuvassa Star Wars: The Force Awakens, jossa hän oli tietokoneanimoitu hahmo, jota ääninäyttelee ja jonka liikkeet esittää Andy Serkis. Snoke johtaa Ensimmäistä ritarikuntaa, Galaktisen Imperiumin jäänteistä muodostunutta sotilasdiktatuuria, joka haluaa galaksin takaisin hallintaansa. Snoke ei ollut sith, mutta vahva Voiman pimeän puolen käyttäjä ja houkutteli Ben Solon puolelleen ja kääntymään Kylo Reniksi. Myöhemmin vuoden 2019 elokuvassa Star Wars: The Rise of Skywalker selviää, että Snoke oli kuolleeksi luullun Galaktisen Imperiumin keisari Palpatinen luoma keinotekoinen olento Kylo Renin manipuloimista ja uuden Imperiumin luomista varten.
Hahmo > Suunnittelu

Snoken ulkomuotoon tehtiin muutoksia useita kertoja  The Force Awakensin kuvausten ja jälkituotannon aikana. Serkis sanoi: "Se on ensimmäinen kerta, kun olen ollut kuvauksissa tietämättä miltä hahmo tulee näyttämään. Siis todella salaista!" Näyttelijän mukaan hahmon ulkonäkö, ääni ja liikkeet kehittyivät sitä mukaa millaisiin haasteisiin hän sekä elokuvan käsikirjoittaja ja ohjaaja J. J. Abrams asettivat visuaalisten efektien tiimin.
The Force Awakensin työryhmään kuulunut kuvanveistäjä Ivan Manzella kommentoi kirjassa The Art of Star Wars: The Force Awakens, että "Snoke oli melkein yhdessä vaiheessa naispuolinen. J. J. valitsi mallin, josta piti, ja teimme siitä täysikokoisen version, joka muotoiltiin plastoliinista. J. J. ja [olentojen luonnin päävastaava Neal Scanlan] eivät halunneet hänen näyttävän vanhalta ja raihnaiselta niin kuin Keisari."
Hahmo > Näytteleminen

Serkis liittyi projektiin helmikuussa 2014, mutta tämä julkistettiin virallisesti vasta 29. huhtikuuta 2014. Kun heinäkuussa 2014 häneltä kysyttiin lisätietoja roolista, hän vitsaili "En ole Yoda." Toukokuussa Vanity Fairin valokuvaaja Annie Leibovitz kertoi StarWars.comin haastattelussa  Serkisin näyttelevän tietokoneanimoitua hahmoa nimeltä "yksinvaltias Snoke", ja näytti kuvan näyttelijästä liikkeenkaappausvarusteissa. Serkisin aiempia liikkeenkappausrooleja olivat Klonkku Taru sormusten herrasta -elokuvasarjassa (2001–2003), King Kong vuoden 2005 elokuvassa King Kong sekä Caesarin rooli elokuvissa Apinoiden planeetan synty (2011) ja Apinoiden planeetan vallankumous (2014).
Marraskuussa 2015 Serkis kuvaili Snoken luomisprosessia:
»Kun aloimme työstää sitä, [Abramsilla] oli joitain karkeita käsitteitä siitä miltä Snoke tulee näyttämään, mutta se ei ollut täysin määritelty se melkein tuli ulos keskustelusta ja roolisuorituksesta ... Kuvasimme tietysti kuvauspaikalla ja olin kohtauksissa, joissa oli muitakin näyttelijöitä, mutta tämän prosessin kauneus on se, että voit mennä takaisin ja uudelleeniteroida, olla tietoinen ja hioa lyöntejä ja hetkiä. Eli J.J., kuvattuamme viime vuonna, meillä oli useita istuntoja joissa olin Lontoossa The Imaginariumissa, omassa studiossani, samaan aikaan kuin hän ohjasi L.A.:ssa, ja olemme kirjaimellisesti tehneet lisäyksiä ja iteraatioita hahmon suhteen. Se on ollut kiehtovaa. Ja sillä aikaa olen kyennyt näkemään hahmon ulkonäön ja muotoilun kasvavan ja muuttuvan suoritusten muuttuessa. Joten se on ollut tässä suhteessa todella jännittävää.»
Esiintymiset > The Force Awakens

Elokuvassa Star Wars: The Force Awakens Snoke esitellään Ensimmäisen ritarikunnan yksinvaltiaana ja Kylo Renin mestarina, joka kommunikoi Kylon sekä Tähdentappajatukikohdan kenraali Armitage Huxin kanssa valtavana hologrammina. Naamioitunut Kylo oli todellisuudessa Ben Solo, Han Solon ja Leia Organan poika. Snoke aisti "heräämisen" Voimassa ja varoittaa Kyloa, että hänen rajojaan tultaisiin testaamaan, kun hän kohtaisi isänsä etsiessään droidia BB-8, jolla oli puuttuva osa Luke Skywalkerin olinpaikkaan johtavasta kartasta. Kuultuaan Renin kuulusteleman Reyn olevan vastustaneen ja BB-8:n palanneen Vastarinnan luokse, hän määräsi Vastarinnan tuhottavaksi ja Reyn tuotavaksi luokseen. Kun Tähdentappajatukikohta tuhoutui, Snoke käski Huxia tuomaan Kylon luokseen, jotta voisi viimeistellä tämän koulutuksen.
Esiintymiset > The Last Jedi

Elokuvassa Star Wars: The Last Jedi Snoke johtaa Vastarinnan joukkojen takaa-ajoa Mega-luokan tähtitaistelulaiva Supremacylta käsin. Hän on pettynyt Huxin epäonnistumisiin sotilasjohtajana sekä Kylo Renin häviämiseen Reylle valosapelitaistelussa. Snoke kiduttaa Kyloa vahvistaakseen tämän kääntymistä pimeälle puolelle entisestään ja rohkaisee Kyloa luopumaan kypäränsä käytöstä. Kun Kylo myöhemmin tuo Reyn Supremacyyn, Snoke väittää olleensa itse se, joka oli mahdollistanut heidän välisen kommunikoinnin näkyjen kautta. Hän myös kiduttaa Reyltä tietoa Luke Skywalkerin olinpaikasta ja lopulta määrää Kylon tappaamaan Reyn, toivoen viimeistelevänsä siten Kylon koulutuksen. Mutta Kylo kääntääkin Snoken huomaamatta Voiman avulla valtaistuimen käsituelle jätetyn Skywalkereiden valosapelin ja aktivoi sen, halkaisten Snoken kehon kahtia ja tappaen hänet. Tämän jälkeen Rey ja Kylo surmasivat valosapeleillaan myös Snoken henkivartijoina toimivat kahdeksan punahaarniskaista eliittipretoriaanikaartin soturia. Koska Rey oli kieltäytynyt liittymästä Kylon puolelle hallitsemaan tämän galaksia rinnalle ja paennut, uudeksi yksinvaltiaaksi julistautunut Kylo valehteli Huxille Reyn tappaneen Snoken.
Esiintymiset > The Rise of Skywalker

Elokuvassa Star Wars: The Rise of Skywalker, kun Kylo Ren sai selville keisari Palpatinen heränneen henkiin ja löysi tämän sithien kätketyltä planeetalta, Exegolilta, Palpatine paljasti itse luoneensa Snoken. Hän puhui oman äänensä lisäksi myös Snoken ja Darth Vaderin äänillä samalla, kun Kylo näki Sith Ikuisesti -kultin kloonauslaboratorion ja sen useat säiliöt täynnä Snoken näköisiä klooneja. Palpatine oli käyttänyt Snokea nukkena saadakseen Ensimmäisen ritarikunnan hallintaansa ja tehdäkseen Ben Solosta Kylo Renin. Snoken helppo kukistuminen oli osa Palpatinen suunnitelmaa kasvattaa Kylo Renin vallanhimoa ja saada hänet näin paremmin Palpatinen hallintaan.
Esiintymiset > Kirjat

The Force Awakensin romaaniversiossa, Leia kuvailee Snokea Hanille tarkemmin, sanoen tämän olleen tietoinen Benin olevan ”vahva Voimassa” ja omaavan ”yhtä paljon potentiaalia sekä hyvään että pahaan”. Snoke oli pitänyt Beniä silmällä ja manipuloinut tapahtumia niin, että tämä kääntyisi pimeälle puolelle.
Aiheesta muualla

Snoke Tähtien sodan virallisilla sivuilla
Snoke Wookieepediassa (englanniksi)
Snoke Jedipediassa
Töyhtöheinät

| Töyhtöheinät |
| --- | --- |
 Savannitöyhtöheinä (Themeda triandra)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Töyhtöheinät Themeda  Forssk.
Katso myös
   Töyhtöheinät Wikispeciesissä   Töyhtöheinät Commonsissa 
Infobox OKNimi-testi OK: 
Töyhtöheinät (Themeda) on heinäkasvien (Poaceae) heimoon kuuluva kasvisuku. Sukuun luetaan kuuluvaksi lähes 30 lajia.
Lajeja

Themeda arguens
Themeda avenacea
Themeda caudata
Themeda gigantea
Themeda intermedia
Themeda quadrivalvis
Themeda saxicola
Themeda strigosa
Themeda triandra – savannitöyhtöheinä
Aiheesta muualla

Finto, Kassu – Kasvien suomenkieliset nimet: Themeda
Suomen Lajitietokeskus: Töyhtöheinät – Themeda
USS Providence (SSN-719)

| USS Providence |
| --- | --- |
 USS Providence
Aluksen vaiheet
Rakentaja:  General Dynamics Electric Boat, Groton, Connecitcut
Kölinlasku:  14. lokakuuta 1982
Laskettu vesille:  4. elokuuta 1984
Palveluskäyttöön:  27. heinäkuuta 1985
Poistui palveluskäytöstä:  2022
Tekniset tiedot
Uppouma:  5 874 t (pinnalla) 6 283 t (sukelluksissa)
Pituus:  110,3 m
Leveys:  10 m
Syväys:  9,4 m
Koneteho:  1 x S6G-painevesireaktori
Nopeus:  pinnalla: 15 solmua (28 km/h) sukelluksissa: 32 solmua (59 km/h)
Miehistöä:  12 upseeria ja 98 miehistönjäsentä
Aseistus
Aseistus:  4 x 533 mm Mk67 torpedoputkea 12 x Mk36 VLS -siiloa Tomahawk-risteilyohjusten laukaisemiseksi
USS Providence (runkonumero SSN-719) on Yhdysvaltain laivaston Los Angeles -luokan ydinsukellusvene.
Valmistus

Alus tilattiin Electric Boat Companyltä (nykyisin General Dynamics Electric Boat Division) Grotonista Connecticutista, missä köli laskettiin 14. lokakuuta 1982. Se laskettiin vesille 4. elokuuta 1984 ja liitettiin laivastoon 27. heinäkuuta 1985 ensimmäisenä päällikkönään E. Morrow.
Valmistuessaan se oli ensimmäinen VLS-siiloilla varustettu luokan alus.
Palvelus

Alus kiinnittyi 23. syyskuuta 2021 laituriin Kitsap-Bremertonin laivastotukikohdassa, missä aloitettiin vuoden kestävät palveluksesta poisto valmistelut Puget Soundin laivastotelakalla.
Aiheesta muualla

Kuvia tai muita tiedostoja aiheesta USS Providence (SSN-719) Wikimedia Commonsissa
Täydennyspoliisi

Täydennyspoliisi on henkilö, jonka valtioneuvosto voi määrätä poliisin henkilöstöä täydentämään valtion turvallisuuden ollessa uhattuna valmiuslaissa tarkoitetuissa poikkeusoloissa.
Tehtävät ja valtuudet

Poikkeusoloissa täydennyspoliisit työskentelevät pääsääntöisesti vakinaisten poliisimiesten työpareina yleisen järjestyksen ja turvallisuuden ylläpitotehtävissä sekä vartiointi-, kuljetus-, saatto- ja alueiden eristämistehtävissä. Palveluksessa ollessaan he käyttävät poliisin virkapukineita. Täydennyspoliisilla on toimiessaan täydet poliisin valtuudet, mutta voimankäyttöoikeus on rajattu työparina toimivan vakinaisen poliisimiehen valtuuttamaksi.
Normaalissa oloissa eli muulloin kuin poikkeustilan aikana täydennyspoliiseilla ei ole mitään erityisoikeuksia tai valtuuksia, eli poliisin valtuudet ja velvollisuudet tulevat voimaan ainoastaan valtioneuvoston määräyksen jälkeen.
Täydennyspoliisihenkilöt

Täydennyspoliisihenkilöstöä koskeva asetus tuli voimaan 1. lokakuuta 1997 mutta se kumottiin 1. tammikuuta 2014. Asetuksen perusteella poliisin henkilöstöä voidaan  täydentää noin 3000 henkilöllä. Kihlakuntien poliisilaitokset hoitavat täydennyshenkilöiden varaamisen ja kouluttamisen. Täydennyshenkilöstöön valitaan sekä miehiä että naisia. Heidän tulee olla henkilökohtaisilta ominaisuuksiltaan erityisen hyvin tehtäviin sopivia. Miesten pitää olla yli 35-vuotiaita. Täydennyshenkilöiksi hyväksyttävien tulee olla nuhteettomia. Heidän täytyy olla myös fyysisiltä ominaisuuksiltaan poliisitehtäviin soveliaita.
Täydennyspoliisiksi haetaan vapaaehtoisesti ilmoittautumalla kihlakunnan poliisilaitokselle. Mikäli mieshenkilö hyväksytään täydennyspoliisihenkilöstöön, niin hänet tullaan vapauttamaan asevelvollisuuden suorittamisesta eli häntä ei kutsuta enää reservin kertausharjoituksiin ilman erityisen painavia perusteita.
Täydennyspoliisin tehtävään valittu voi halutessaan luopua siitä ilmoittamalla asiasta kihlakuntansa poliisilaitokselle.
Koulutus

Täydennyshenkilöstöön valituille järjestetään koulutustilaisuuksia tai harjoituksia mahdollisuuksien mukaan 2-3 vuoden välein. Koulutuksessa käsitellään mm. poliisin tehtäviä, toimivaltuuksia, yleisiä toimintalinjoja, organisaatiota, käskyvaltasuhteita ja poikkeusoloja koskevaa lainsäädäntöä. Täydennyskoulutuksen yhteydessä esitellään myös poliisin suoja- ja voimankäyttövälineitä sekä ajoneuvokalustoa ja selostetaan niiden käytöstä annettuja säännöksiä. Myös ensiapu- ja järjestyksenvalvojakoulutus kuuluvat täydennyspoliisihenkilöiden koulutukseen. Poliisihallinto on tilannut heille neljä kertaa vuodessa ilmestyvän Poliisi-lehden.